ભાજપમાં પ્રવેશવાંછુ મોટા ભાગના નેતાઓમાં જિલ્લા પંચાયતોના પ્રમુખો, બ્લોક પ્રમુખો, નગર પંચાયતોના વડાઓ અને નગરપાલિકા પરિષદોના અધ્યક્ષોનો સમાવેશ થાય છે. આ ઉપરાંત તાજેતરમાં વિધાનસભા ચૂંટણી હારનારા કેટલાક નેતાઓએ પણ ભાજપના દરવાજા ખટખટાવવાના શરૂ કર્યા છે. આ અંગે ભાજપના રાજ્ય પ્રવકતા ચંદ્રમોહને જણાવ્યું છે કે ભાજપે હવે એવો નિર્ણય કર્યો છે કે બીજા પક્ષના નેતાઓએ બીજો આદેશ ન થાય ત્યાં સુધી ભાજપમાં પ્રવેશ આપવામાં આવશે નહીં.